જોકે ૭૫૦ સ્લમવાસીઓને BMCના ઇલેક્શન સમયથી જ રાજનેતાઓ તરફથી કોહીનૂરમાં જગ્યા આપવામાં આવશે એવું વચન આપવામાં આવ્યું હોવાથી આ સ્લમવાસીઓ માહુલમાં જવા તૈયાર નથી જેને કારણે તેઓ નજદીકની ફુટપાથ પર તેમનો અડ્ડો જમાવીને બેસી ગયા છે. તેઓ ફુટપાથ પર જ રસોઈ બનાવવી, નાહવું જેવી રોજિંદી ક્રિયાઓ કરતા હોવાથી આસપાસની સોસાયટીઓ માટે ત્રાસજનક પરિસ્થિતિ ઊભી થઈ છે. આ બાબતની ફરિયાદ કરતાં આ રહેવાસીઓએ મિડ-ડે LOCALને કહ્યું હતું કે ‘પહેલા બે-ચાર દિવસ અમે માનવતાના ધોરણે આ સ્લમવાસીઓને જમવા સહિતની બધી જ સગવડતા આપી, પણ ત્યારે અમને ખબર નહોતી કે વોટબૅન્કની રાજનીતિને કારણે આ સ્લમવાસીઓનો ભાર અમારે માથે આવી પડશે.’